গেলিং নামৰ আন এটা গৰমপানীৰ উহাে এই বনাঞ্চলতে আছে। এই তিনিটা গৰমপানীৰ উহৰ ভিতৰত গৰমপানীৰ উহটোৰ পানীৰ উষ্ণতা ৪০ ডিগ্রী চেন্ট্রিগ্রেড আৰু বৰপুং উহটোত ৬ ইঞ্চিৰ মাত্ৰাত গৰম-ঠাণ্ডা পানীৰ পার্থক্য ধৰিব পাৰি।
পৃথিৱীৰ মানচিত্ৰত গৰমপানী ৯২°৫২ পূবৰপৰা ৯২°৫৩ পূর্ব দ্রাঘিমাংশ আৰু ২৬°২২ উত্তৰৰপৰা ২৬°২৪ উত্তৰ অক্ষাংশত অৱস্থিত।
অভয়াৰণ্যখনৰ জলবায়ু ক্রান্তীয় সেমেকা। গ্রীষ্মকালত বেছি গৰম আৰু সেমেকা হােৱাৰ বিপৰীতে শীতকালত শুকান আৰু ঠাণ্ডা হয়। বার্ষিক বৃষ্টিপাতৰ পৰিমাণ গড় হিচাপত ২৮০০ মিলিমিটাৰ। গড় সর্বোচ্চ তাপমান ৩৪° চেলছিয়াছ আৰু সর্বনিম্ন ৭° চেলছিয়াছ।
গৰমপানী অভয়াৰণ্য বিভিন্ন বন্যপ্রাণীৰ বাসস্থান। বিভিন্ন বন্যপ্রাণীৰ ভিতৰত নাহৰফুটুকী বাঘ, গােধাফুটুকী, লতামাকৰি, হেপা, শৰপহু, সুগৰী পহু, হাতী, বনগৰু, হলৌ বান্দৰ, হনুমান, লাজুকী বান্দৰ, গাহৰিনেজীয়া বান্দৰ, মলুৱা বান্দৰ, বনৰৌ, জহামাল, শিয়াল, নেউল আদি উল্লেখযােগ্য।
গৰম পানীৰ অৰণ্যৰাজি মূলতঃ ক্রান্তীয় অর্ধ চিৰসেউজ অৰণ্য। সৰুডাঙৰ বিভিন্ন গছ-লতিকা, ঔষধি উদ্ভিদ, অর্কিড আদিৰে ভৰপূৰ। হলখ, খকন, এজাৰ, সােণাৰু, ভেলেউ, ঔ-টেঙা, নাহৰ, তিতাচঁপা, গমাৰি, পমা, উৰিয়াম, শিলিখা, লেটেকু, আম, পনিয়ল, থেকে, জামু, কঁঠাল আদি অভয়াৰণ্যখনৰ উল্লেখযােগ্য উদ্ভিদ। কপৌফুল, ভাটৌফুল, মাধৈমালতী আদিৰ লগতে খাগৰি, ইকৰা, নল, বাঁহ, বেত আদি তৃণজাতীয় উদ্ভিদো পােৱা যায়।
গৰমপানী অভয়াৰণ্য বিভিন্ন প্রজাতিৰ বনৰীয়া চৰাইৰ এক নিৰ্ভৰযােগ্য বাসস্থান। বনৰীয়া কুকুৰা, ডৰিক, ধনেশ, হাইঠা, পৰঘুমা, ভীমৰাজ, শালিকা, চুটিয়া শালিকা, মইনা চৰাই, সখিয়তী, বিভিন্ন প্রজাতিৰ ভাটৌ, কপৌ, কেঁচু, বুলবুলি, ৰূপহী চৰাই, ঈগল, টুনী, মাছৰােকা, বাঢ়ৈটোকা, হেঁটুলুকা, ফেঁচা, হুদু আদি বিভিন্ন প্রজাতিৰ চৰাই অভয়াৰণ্যখনত আছে।
ইয়াৰ উপৰি গৰমপানী অভয়াৰণ্য বিভিন্ন প্রজাতিৰ সৰীসৃপ আৰু নানাবিধ কীট-পতংগৰাে বাসস্থান।
গৰমপানী অভয়াৰণ্যলৈ বাছ আৰু ৰেলেৰে অহা-যােৱা কৰিব পাৰি। গৰমপানীৰ উহ দৰ্শনৰ বাবে বছৰৰ সকলাে সময়তে যাব পাৰি যদিও বন্যপ্রাণী চাবৰ বাবে নৱেম্বৰ মাহৰপৰা মার্চ মাহ অতি উপযুক্ত।
গৰমপানীত বন বিভাগৰ এটা সৰু জিৰণিঘৰ আছে। ইয়াৰ বাদেও কাৰ্বি আংলঙত বন বিভাগৰ পৰিদৰ্শন বলা আছে। গােলাঘাট চহৰতাে বন বিভাগৰ পৰিদৰ্শন বঙলা, আৱর্ত ভৱন, ডাক বঙলা আৰু হােটেলৰ ব্যৱস্থা আছে।
গৰমপানী অভয়াৰণ্যত থকা ওলমা দলং।
How to reach:
The nearest Airport Dimapur is 55 kms. and Jorhat Airport is 85 kms. away. The road distances from nearest Towns: from Golaghat is 35 kms., from Diphu is 92 kms, from Guwahati is 330 kms. and Kaziranga is 45 kms. away.
Where to stay:
Aranya Lodge, Tel.: (03776)262429, Bonani, Banashree, Kunjobon Lodges, Tel.: (03776)262423 under Assam Tourism at Kohora.
